thecodefatherco/RoDrive huggingface dataset:
Întrebare: În care dintre situații se dispune imobilizarea unui vehicul?
Variante de răspuns:
Când starea tehnică a vehiculului pune în pericol grav siguranța circulației
Când starea tehnică a vehiculului deteriorează drumul public sau afectează mediul
Când conducătorul autovehiculului nu are asupra sa certificatul de înmatriculare
Răspuns corect: Când starea tehnică a vehiculului pune în pericol grav siguranța circulației
Când starea tehnică a vehiculului deteriorează drumul public sau afectează mediul
Explicație: Dacă starea tehnică a unui autovehicul pune în pericol grav siguranța circulației, deteriorează drumul public sau afectează mediul, se va dispune imediat imobilizarea acestuia. Nu se dispune imobilizarea unui vehiculul în cazul în care conducătorul nu are asupra sa certificatul de înmatriculare sau înregistrare, această faptă se sancționează cu amenda prevăzută în clasa a III-a de sancțiuni.
Întrebare: Brațul stâng, întins orizontal, al polițistului semnifică oprire pentru:
Variante de răspuns:
Vehiculele care vin din față
Vehiculele care vin din spate
Vehiculele care vin din față și din spate
Răspuns corect: Vehiculele care vin din față
Explicație: Brațul stâng al polițistului rutier întins orizontal semnifică oprire pentru toți participanții la trafic a cărordirecție inițialăde deplasare se intersectează cu brațul acestuia, mai exact cei care vin din fața polițistului. De exemplu, dacă polițistul rutier este postat în centrul unei intersecții și are brațul stâng întins orizontal, au obligația să oprească vehiculele care vin din fața polițistului, indiferent de direcția pe care aceștia doresc să o urmeze.
Întrebare: Pentru a fi conduse pe drumurile publice, autovehiculele trebuie să fie dotate cu:
Variante de răspuns:
Stingător de incendiu
Trusă medicală de prim ajutor
Două triunghiuri reflectorizante
Răspuns corect: Stingător de incendiu
Trusă medicală de prim ajutor
Două triunghiuri reflectorizante
Explicație: Conducătorul de autovehicul, tractor agricol sau forestier și tramvai este obligat să poarte în acesta, când este condus pe drumurile publice, trusă medicală de prim ajutor, două triunghiuri reflectorizante și un stingător de incendiu, toate acestea să fie omologate. De la această obligație sunt exceptate autovehiculele din categoriile AM, A1, A2 și A.
Întrebare: În sensul conducerii ecologice a unui autovehicul, se recomandă:
Variante de răspuns:
Să evitați transportul obiectelor inutile în portbagaj sau în habitaclu
Să nu aveți montat în permanență pe autovehicul portbagajul suplimentar
Să utilizați spoilere și faruri suplimentare
Răspuns corect: Să evitați transportul obiectelor inutile în portbagaj sau în habitaclu
Să nu aveți montat în permanență pe autovehicul portbagajul suplimentar
Explicație: Evitarea transportului de obiecte nefolositoare în portbagaj sau habitaclu și montarea periodică și doar la nevoie a portbagajului suplimentar deasupra autovehiculului reduc consumul de combustibil, fiind caracteristici ale conduitei ecologice. Utilizarea de spoilere sau faruri suplimentare nu reduce consumul de combustibil și nu ține de conduita ecologică.
Întrebare: În ce locuri circulația cu viteză duce adeseori la accidente?
Variante de răspuns:
În intersecții
În parcări
În poligoanele auto
Răspuns corect: În intersecții
Explicație: Locurile în care, din cauza circulației cu viteză, se produc cel mai des accidente de circulație sunt intersecțiile. Aceste zone dețin cel mai mare flux de vehicule în mișcare și implică și acordarea priorității, de aceea, dar și din cauza vitezei mari de deplasare sau uneori a vizibilității scăzute, se produc foarte des accidente de circulație. Prudența și o viteză moderată vă vor scuti de aceste evenimente neplăcute. Și în parcări se produc accidente de circulație din cauza vitezei mari de deplasase, dar fluxul de mașini fiind mai mic față de cel din intersecții, accidentele sunt mai puține. În poligoanele auto viteza de deplasare mare nu se utilizează, instructorii auto sunt foarte severi în ceea ce privește viteza de deplasare, de aceea, riscul de a se produce accidente de circulație în poligoanele auto din cauza vitezei de deplasare este foarte redus.
Întrebare: Resuscitarea cardio-respiratorie trebuie efectuată:
Variante de răspuns:
Oricărui accidentat
Accidentaților aflați în stare de inconștiență, care nu respiră și nu au puls
Numai accidentaților care au suferit fracturi ușoare
Răspuns corect: Accidentaților aflați în stare de inconștiență, care nu respiră și nu au puls
Explicație: Resuscitarea cardio-respiratorie trebuie efectuată accidentaţilor aflaţi în stare de inconştienţă, care nu respiră şi nu au puls, situație în care atât inima cât şi plămânii încetează să mai funcţioneze. Această manevră se efectuează doar accidentaților care se află în stop cardio-respirator.
Întrebare: La cererea polițistului rutier, împreună cu reprezentantul autorităților abilitate, conducătorul auto este obligat:
Variante de răspuns:
Să prezinte documentele de călătorie
Să-l transporte la unitatea de poliție
Să permită controlul stării tehnice a vehiculului, precum și al bunurilor transportate
Răspuns corect: Să permită controlul stării tehnice a vehiculului, precum și al bunurilor transportate
Explicație: Conducătorii de vehicule nu au obligația să prezinte polițistului rutier documentele de călătorie (de exemplu: Permisul de ședere). Conducătorii de vehicule, inclusiv cei de autoturisme, nu au obligația să îl transporte pe polițistul rutier la unitatea de poliție, dacă acesta le cere. Conducătorul de autovehicul, tractor agricol sau forestier ori tramvai este obligat să permită controlul stării tehnice a vehiculului, precum și al bunurilor transportate. Această verificare a stării tehnice a vehiculelor aflate în trafic pe drumurile publice se face de către poliția rutieră, împreună cu instituțiile abilitate de lege.
Întrebare: În ce situație se dispune imobilizarea vehiculului?
Variante de răspuns:
Când există date sau indicii că acesta face obiectul unei contravenții
Când are defecțiuni grave la sistemul de direcție
Când este în imposibilitatea de a se deplasa, din cauza unor defecțiuni la motor
Răspuns corect: Când are defecțiuni grave la sistemul de direcție
Explicație: Imobilizarea unui vehicul se dispune de către polițistul rutier dacă despre acesta exista date sau indicii ceface obiectul unei fapte de naturaPENALĂ. Dar în varianta A este specificat că acesta face obiectul uneicontravenții, caz în care varianta A nu poate fi corectă, deoarece contravențiile și faptele de natura penală sunt diferite. În cazul conducerii unui vehicul caredeteriorează drumul public sau afectează mediulori careprezintă deficiențe periculoase la sistemul de frânare sau la mecanismul de direcție, pe lângă sancționarea cu amendă contravențională, cu suspendare dreptului de a conduce și reținerea certificatului de înmatriculare, se aplică șimăsura de imobilizare a vehiculului. Atunci când un vehicul este în imposibilitatea de a se deplasa, nu se mai poate pune în discuție imobilizarea acestuia. Iar dacă se dorește să se pună în mișcare respectivul vehicul prin tractare, este necesară asigurarea că defecțiunile acestuia la motor permit tractarea în condițiile impuse de legislația rutieră.
Întrebare: Câte corpuri de iluminat are semaforul care se adresează pietonilor și bicicliștilor?
Variante de răspuns:
Două corpuri
Trei corpuri
Patru corpuri
Răspuns corect: Două corpuri
Explicație: Semafoarele care se adresează pietonilor și bicicliștilor sunt formate din două corpuri, culorile acestora sunt: Când semnalul de culoare verde începe să funcționeze intermitent înseamnă că timpul afectat traversării drumului este în curs de epuizare și urmează semnalul roșu. În acest caz pietonul surprins în traversarea drumului trebuie să grăbească trecerea, iar dacă drumul este prevăzut cu un refugiu sau spațiu interzis circulației vehiculelor, să aștepte pe acesta apariția semnalului de culoare verde. Semnalul de culoare verde intermitent și semnalul de culoare roșie interzic pietonilor să se angajeze în traversare pe partea carosabilă.
Întrebare: Căile respiratorii pot fi deblocate:
Variante de răspuns:
Numai în unități medicale, folosindu-se instrumente speciale
La locul accidentului, prin intervenții specifice
Indiferent unde, dacă victima suportă această intervenție
Răspuns corect: La locul accidentului, prin intervenții specifice
Explicație: În caz de accident, victima poate avea căile respiratorii (nas și gură) astupate, acestea trebuie eliberate ca victima să poată respira, procedura de deblocare a căilor respiratorii se face la locul accidentului, cât mai repede posibil, numai prin intervenții specifice.
Întrebare: Sunteți obligat să opriți la semnalele date de:
Variante de răspuns:
Îndrumătorii de circulație ai ministerului apărării
Conducătorii vehiculelor de ambulanța
Inspectorii primăriei
Răspuns corect: Îndrumătorii de circulație ai ministerului apărării
Explicație: Pe lângă obligația de a opri la semnalele polițistului rutier, participanții la trafic sunt obligați să oprească și la semnalele îndrumătorilor de circulație ai Ministerului Apărării. Aceștia din urmă pot efectua, pe lângă semnalele de oprire, și următoarele semnale: balansarea brațului în plan vertical, cu palma mâinii orientată către sol sau cu un mijloc de semnalizare, care semnifică reducerea vitezei, precum și rotirea vioaie a brațului, care semnifică mărirea vitezei de deplasare a vehiculelor, inclusiv grăbirea traversării drumului de către pietoni. Nerespectarea semnalelor acestora se sancționează cu amendă prevăzută în clasa a II-a de sancțiuni. Nu este obligatorie oprirea la semnalele date de conducătorii vehiculelor de ambulanță sau ale inspectorilor primăriei. În cazul conducătorilor vehiculelor de ambulanță, această întrebare nu se referă la semnalele speciale de avertizare cu lumină de culoare albastră și sonore, cu care sunt dotate vehiculele aparținând serviciului de ambulanță.
Întrebare: Ce deprindere greșită a conducătorului auto determină frecvent defectarea ambreiajului?
Variante de răspuns:
Coborârea pantelor cu motorul oprit sau aducerea schimbătorului de viteze în punctul mort
Rularea cu jocuri mari la pedala de ambreiaj sau la mecanismul de direcție
Așteptarea la semafor având pedala de ambreiaj apăsată
Răspuns corect: Așteptarea la semafor având pedala de ambreiaj apăsată
Explicație: Este interzis prin regulament coborârea pantelor cu motorul oprit sau aducerea schimbătorului de viteze în punctul mort. În schimb, se recomandă ca la coborârea pantelor să se utilizeze frâna de motor, adică introducerea schimbătorului de viteze într-o treaptă de viteză, de regulă, inferioară treptei necesare în momentul respectiv. Astfel nu veți suprasolicita frâna de serviciu (frâna de picior). Utilizarea îndelungată a frânei de serviciu duce la supraîncălzirea discurilor si a plăcuțelor de frână, fapt care conduce și la încălzirea excesivă a lichidului de frână. Dacă lichidul de frână ajunge la punctul de fierbere, vor apărea bule de aer în lichid și forța de frânare va scădea foarte mult. Rularea cu jocuri mari la pedala de ambreiaj ne sugerează că defecțiunea deja a apărut, iar cauza poate fi chiar așteptarea la semafor având pedala de ambreiaj apăsată. Rularea cu jocuri mari la mecanismul de direcție este interzisă prin regulament. Dacă se ține apăsată pedala de ambreiaj atunci când nu este necesar, arcurile de presiune care împing placa de presiune pe discul de ambreiaj vor fi menținute în tensiune inutil în acea perioadă de timp. În timp, aceasta duce la slăbirea arcurilor de compresie și ambreiajul va începe să patineze, adică se va defecta. Prin urmare, deprinderea greșită a conducătorului auto, care determină defectarea frecventă a ambreiajului, este sprijinirea piciorului pe pedala de ambreiaj în timpul deplasării autovehiculului sau așteptarea la semafor având pedala de ambreiaj apăsată.
Întrebare: Conduita ecologică în conducerea unui autovehicul înseamnă:
Variante de răspuns:
Să nu poluați fonic mediul înconjurător, folosind sistemul de sonorizare la putere maximă
Să întrețineți în permanență autovehiculul curat, prin spălare și degresare zilnică
Să fiți calm și să anticipați situațiile astfel încât să evitați accelerarea și frânarea bruscă
Răspuns corect: Să fiți calm și să anticipați situațiile astfel încât să evitați accelerarea și frânarea bruscă
Explicație: Poluarea fonică nu ține de conduita ecologică, neexistând nici un reziduu toxic rezultat în urma ei. Trebuie să reținem că este interzis conducătorului de autovehicul să folosească instalații de sonorizare la un nivel de zgomot care ar afecta deplasarea în siguranță a lui și a celorlalți participanți la trafic. La spălare și degresare se folosesc multe substanțe dăunătoare mediului care ajung în circuitul apei în natură. Prin urmare folosirea lor excesivă mărește poluarea, nu o combate. Conducerea agresivă, plecările în trombă și bruscarea frânelor măresc consumul de carburant cu până la 40%, prin urmare accelerarea puternică fără rost, pentru ca apoi să frânați brusc, în loc să aveți un parcurs cât mai cursiv, mărește cantitatea de noxe emisa de autovehicul, cauzând astfel un grad mai mare de poluare. Așadar conduita ecologică presupune să fiți calm și să anticipați situațiile pentru a nu fi obligat să accelerați sau să frânați brusc.
Întrebare: Ce se înțelege prin distanța de cel puțin 50 m de la care conducătorul de autovehicul este obligat să semnalizeze intenția de a depăși în localitate?
Variante de răspuns:
Distanța dintre autovehiculul care depășește și cel care urmează să fie depășit
Distanța dintre locul în care s-a semnalizat intenția de a depăși și locul în care se schimbă poziția de mers a autovehiculelor pentru începerea depășirii
Distanța dintre autovehiculul angajat în depășire și locul unde efectuează depășirea
Răspuns corect: Distanța dintre locul în care s-a semnalizat intenția de a depăși și locul în care se schimbă poziția de mers a autovehiculelor pentru începerea depășirii
Explicație: Intenția conducătorilor de autovehicule de a efectua manevra de depășire se semnalizează prin punerea în funcțiune a luminilor indicatoare de direcție cu cel puțin 50 de metri în localități și 100 de metri în afara localităților, înainte de începerea efectuării manevrei. Distanța de cel puțin 50 de metri în localități semnifică distanța dintre locul în care semnalizăm intenția de a efectua manevra și locul în care se începe manevra, adică distanța parcursă cu semnalizatorul în funcțiune până când începeți efectuarea manevrei.
Întrebare: Care sunt vehiculele care au prioritate de trecere într-o intersecție dirijată?
Variante de răspuns:
Autocamioanele de mare tonaj
Vehiculele aparținând protecției civile, semnalizate ca atare
Vehiculele aparținând serviciului de ambulanță, când au în funcțiune semnalele speciale luminoase și sonore
Răspuns corect: Vehiculele aparținând serviciului de ambulanță, când au în funcțiune semnalele speciale luminoase și sonore
Explicație: Autocamioanele de mare tonaj nu beneficiază de prioritate de trecere specială. Vehiculele aparținând Protecției Civile au prioritateDOARatunci când au în funcțiune semnalele speciale de avertizare luminoase și sonore. Trebuie știut că acestea trebuie să aibă ambele tipuri de semnalizare (luminoasă și sonoră) în funcțiune pentru a beneficia de regimul de circulație prioritar. În toate tipurile de intersecție, prioritate de trecere vor avea autovehiculele cu regim de circulație prioritar, atunci când se deplasează în acțiuni de intervenție sau în misiuni care au caracter de urgență și au în funcțiune semnalele de avertizare speciale luminoase și sonore. Trebuie știut că acestea trebuie să aibă ambele tipuri de semnalizare (luminoasă și sonoră) în funcțiune pentru a beneficia de regimul de circulație prioritar.
Întrebare: Distrugerea, degradarea sau aducerea în stare de neîntrebuințare, în mod intenționat, a indicatoarelor, semafoarelor, amenajărilor rutiere se pedepsește astfel:
Variante de răspuns:
Cu amendă contravențională și puncte de penalizare
Penal
Cu suspendarea exercitării dreptului de a conduce autovehicule
Răspuns corect: Penal
Explicație: Distrugerea, degradarea sau aducerea în stare de neîntrebuințare a unui bun aparținând altuia, prin urmare și distrugerea, degradarea sau aducerea în stare de neîntrebuințare, în mod intenționat, a indicatoarelor, semafoarelor, amenajărilor rutiere se pedepsește penal. În legislația rutieră veche (OUG 195/2002) exista un articol care reglementa fix aceste fapte care se regăsesc în enunțul întrebării. Acel articol a fost eliminat (abrogat) la 01-02-2014, însă faptele enumerate în enunțul întrebării cad acum sub incidența articolului 253 alineatul 1 din Codul Penal (actualizat).
Întrebare: Cum trebuie să procedați atunci când intrați, pe timp de zi, într-un tunel iluminat necorespunzător?
Variante de răspuns:
Claxonați
Aprindeţi luminile de întâlnire
Aprindeţi lumina intermitentă de avertizare
Răspuns corect: Aprindeţi luminile de întâlnire
Explicație: Indiferent dacă tunelul este sau nu iluminat corespunzător, la intrarea în acestaNUeste necesar să claxonați. Acest lucru nu vi se interzice, însă nici nu ajută în acest caz. Mijloacele de avertizare sonoră se folosesc pentru evitarea unui pericol imediat. Atunci când intrați într-un tunel sunteți obligat să aprindeți luminile de întâlnire, indiferent dacă acesta este sau nu iluminat corespunzător și indiferent dacă circulați pe timp de zi sau de noapte. Deși legislația rutieră a fost actualizată iar în acest moment este obligatoriu ca la circulațiape timpul zilei, pe toate categoriile de drum public, să se circule având în funcțiune luminile de întâlnire (faza scurtă)sauluminile pentru circulația diurnă (DRL), răspunsul la această întrebare rămâne în continuare corect și conform cu legislația. Pentru a înțelege mai bine această regulă dăm următorul exemplu: Un conducător de autovehicul circulă pe timpul zilei,în condiții normale, caz în care are obligația de a pune în funcțiunefie luminile de întâlnire(adică faza scurtă),fie luminile pentru circulația diurnă(DRL), după cum consideră acesta, ori poate chiar să le folosească pe ambele în același timp. Însă dacă acesta circulă printr-un tunel, opțiunea de a alege să pună în funcțiune luminile pentru circulația diurnă (DRL)în locul luminilor de întâlnire(faza scurtă)NUmai este valabilă pentru că legislația rutieră prevede că în acest cazeste obligatoriu să se folosească luminile de întâlnire(faza scurtă), fără a mai lăsa opțiunea de a se folosi luminile pentru circulația diurnă (DRL) în schimbul luminilor de întâlnire. Mai multe informații despre obligația de a circula și pe timpul zilei cu luminile de întâlnire sau cu luminile pentru circulația diurnă în funcțiune găsiți aici -Obligația de a folosi luminile de întâlnire (faza scrută) sau luminile DRL pe timp de zi. Indiferent dacă tunelul este sau nu iluminat corespunzător,NUeste necesar să aprindeți lumina intermitentă de avertizare, mai exact luminile de avarie. Atunci când vine vorba despre circulația prin tuneluri, luminile de avarie se vor folosi în situația în care rămâneți în pană în acestea, cu obligația de a opri funcționarea motorului și de a instala triunghiurile reflectorizante.
Întrebare: Staționarea este interzisă:
Variante de răspuns:
În zona de acțiune a indicatorului „circulație în ambele sensuri“
Pe sectoarele de drum unde este interzisă depășirea prin indicator
Pe partea carosabilă a drumurilor naționale
Răspuns corect: Pe sectoarele de drum unde este interzisă depășirea prin indicator
Explicație: Nu se interzice staționarea în zona de acțiune a indicatorului „Circulație în ambele sensuri”. Acest indicator are rolul de a atenționa conducătorul auto că pe sectorul de drum următor se va circula în ambele sensuri. Se interzice staționarea voluntară a vehiculelor în toate locurile și situațiile unde depășirea vehiculelor este interzisă. De exemplu la întâlnirea indicatorului „Depășirea autovehiculelor, cu excepția motocicletelor fără ataș, interzisă” se interzice staționarea deoarece îi obligă pe ceilalți participanți la trafic sa efectueze manevra de depășire, manevră care este interzisă pe acel sector de drum. Nu se interzice staționarea nici pe partea carosabilă a drumurilor naționale. Staționarea voluntară a vehiculelor se interzice pe partea carosabila a drumurilor naționale europene (E). Drumurile Naționale sunt diferite de drumurile Naționale Europene (E).
Întrebare: Este corectă manevra de devansare pe autostradă a unui autovehicul pe banda dreaptă a acestuia?
Variante de răspuns:
Da
Nu
Da, dar numai dacă se folosesc semnalele de atenționare sonore și luminoase
Răspuns corect: Da
Explicație: Depășirea vehiculelorpe partea dreaptă a acestora este interzisă, însă în situația în care un vehicul circulă mai repede pe una dintre benzi decât vehiculele care circulă pe altă bandă, în același sens de circulație, nu se consideră depășire. Aceasta se consideră devansare iar manevra este regulamentară, indiferent pe ce parte se face devansarea. Pe drumurilecu o singură bandă de circulație pe sensnu se poate efectua manevra de devansare, caz în care manevra se numește depășire și se poate efectua doar pe partea stângă a vehiculului depășit. Devansarea este posibilă doar pe drumurile publice cu cel puțin două benzi de circulație pe sens. În această întrebare este vorba despre o autostradă, iar autostrada are cel puțin două benzi de circulație pe sens.
Întrebare: Cum veți proceda noaptea, când vizibilitatea este redusă din cauza ceții, din punct de vedere al circulației preventive?
Variante de răspuns:
Circulați cât mai aproape de axul drumului
Circulați cât mai aproape de marginea din dreapta a drumului public
Păstrați o distanță egală între axa drumului și marginea din dreapta a părții carosabile, rulând cu o viteză care să asigure oprirea într-un spațiu mai mic decât cel de vizibilitate
Răspuns corect: Păstrați o distanță egală între axa drumului și marginea din dreapta a părții carosabile, rulând cu o viteză care să asigure oprirea într-un spațiu mai mic decât cel de vizibilitate
Explicație: Atunci când vizibilitatea este redusă din cauza ceții, pe timp de noapte, dacă circulați cât mai aproape de axul drumului sau cât mai aproape de marginea din dreapta a drumului public, este posibil ca vehiculele care vin din sens opus sa nu vă poată observa în timp util pentru a evita un eventual impact, sau vehiculele staționate pe partea dreaptă a drumului vă pot surprinde cu prezența lor din cauza vizibilității reduse. Atunci când vizibilitatea este redusă din cauza ceții dense, indiferent că circulați pe timp de zi sau de noapte, trebuie să păstrați o distanță egală între axa drumului și marginea din dreapta a părții carosabile și să vă deplasați cu o viteză care să asigure oprirea într-un spațiu mai mic decât cel de vizibilitate.
Întrebare: În care dintre situații depășirea este interzisă?
Variante de răspuns:
În intersecțiile cu circulație nedirijată și la trecerile pentru pietoni semnalizate
În intersecții și la o distanță de 50 m de acestea
În zona de acțiune a indicatorului „limitare de viteză“
Răspuns corect: În intersecțiile cu circulație nedirijată și la trecerile pentru pietoni semnalizate
Explicație: Regulamentul rutier interzice depășirea vehiculelor în anumite locuri și situații, printre care se numără și următoarele: La o distanță de 50 metri de intersecțieeste permisă manevra de depășire, indiferent dacă intersecția este sau nu dirijată, cu condiția ca semnalizarea rutieră din acel loc să nu dispună altfel. Această manevră se interzice înintersecțiile cu circulațienedirijatășinu se specifică și o anumită distanță față de intersecție de unde începe interzicerea acestei manevre. Prin urmare, varianta B de răspuns nu poate fi considerată corectă. A nu se confunda manevra de depășire cu manevra de oprire. Manevra de oprire este interzisă în intersecții, inclusiv în cele cu circulație în sens giratoriu, precum și în zona de preselecție unde sunt aplicate marcaje continue, iar în lipsa acestora, la o distanță mai mica de 25 de metri de coltul intersecției. În zona de acțiune a indicatorului „Limitare de viteză“nu se interzice manevra de depășire. Se poate efectua manevra de depășire, dar cu condițiasă nu se depășească viteza maximă impusăde respectivul indicatorul de limitare de viteză.